text: 44-årig cyklist dræbt i morgen-trafikken
  28 november 2014 kl. 09.30
  En tragisk ulykke på Vonsildvej mellem Kolding og Christiansfeld endte fredag morgen fatalt. En 44-årig mandlig cyklist er død efter sammenstød med bil.
  Ved 6.15-tiden blev en 44-årig mandlige cyklist fra Haderslev påkørt af en 54-årig kvindelig bilist fra Kolding i krydset Vonsildvej/Sjølundvej mellem Kolding og Christiansfeld.
  Den mandlige cyklist blev fanget under bilen og overlevede ikke.
  - Den kvindelige bilist er stærkt chokeret, og er netop nu på skadestuen, hvor hun også bliver afhørt om ulykken, siger vagtchefen.
  Cyklisten var fastklemt under bilen, og redningsmandskab arbejdede længe på at frigøre cyklisten. Politiet arbejder nu på at fastslå, hvordan ulykke kunne ske.
  - Det tyder på, at den kvindelige bilist har ramt cyklisten, da hun drejede til højre, siger Hans Hoffensetz.
  